Jean Coulon de Thévenot

Jean Félicité Coulon de Thévenot (1754–1813)Johnen, s. 60. oli ranskalainen pikakirjoitusjärjestelmän kehittäjä.

Jean Félicité Coulon syntyi Pariisissa 1754. Isänsä sukunimen lisäksi hän otti käyttöön äidiltään nimen Thévenot, ja nimeksi tuli Coulon de Thévenot. Coulon kiinnostui jo nuorena pikakirjoituksesta, ja tutkittuaan Tiron merkeistä kirjoitettuja ranskalaisia teoksia hän laati vuoden 1774 paikkeilla 5000 sanalyhennettä sisältäneen sanaston.
Pari vuotta myöhemmin hän laati tavukirjoitusjärjestelmän, ja alkoi järjestää pikakirjoituskursseja ja myydä opetusvihkosia.Melin, s. 347–348.

Vuonna 1782 Coulon muutti järjestelmänsä pohjaksi yksittäisten äänteiden merkit. Vuonna 1786 järjestelmä sai lopullisen muotonsa, ja vuonna 1789 Coulon julkaisi siitä oppikirjan. Coulonin järjestelmässä kunkin tavun sisältämien äänteiden merkit yhdistyvät toisiinsa hyvin, mutta peräkkäiset tavut kirjoitetaan kukin toisistaan erilleen, mikä oli järjestelmän suurin heikkous. Kynän nostaminen kunkin tavun välillä hidastaa kirjoittamista, eikä järjestelmä pystynyt kilpailemaan muiden järjestelmien kanssa kirjoitusnopeudella.Melin, s. 348–352.

Coulonin kuoltua vuonna 1813 hänen tyttärensä jatkoi järjestelmän levittämistä ja julkaisi oppikirjoja.Melin, s. 349. Tyttären kuoltua (1869) järjestelmä unohdettiin pian.Melin, s. 354.

 Lähteet 

 Viitteet 

Luokka:Pikakirjoittajat
Luokka:Ranskalaiset henkilöt
Luokka:Vuonna 1754 syntyneet
Luokka:Vuonna 1813 kuolleet